শীত পড়ার আগেই গাঁটের ব্যথা? পাতে রাখুন এই ৫ ‘সুপারফুড’, মিলবে মুক্তি

ওয়েব ডেস্ক: ক্যালেন্ডার অনুযায়ী এখনও শীতের মাস না এলেও, ভোরের কুয়াশা ও রাতের হালকা ঠান্ডা বলে দিচ্ছে ঋতু বদলের সংবাদ (arthritis pain winter)। এই সময় সবচেয়ে বেশি ভোগেন যাঁরা গাঁটের ব্যথা বা আর্থ্রাইটিসে আক্রান্ত (joint pain superfoods)।

ডাক্তারবাবুরা বলেন, ঠান্ডা পড়লে জয়েন্টের ভেতরের তরল ঘন হয়ে যায়, পেশি শক্ত হয়ে রক্ত সঞ্চালন কমে যায়। ফলে ব্যথা ও জড়তা বাড়ে। তবে শুধু গরম পোশাক বা সেঁক নয়, সঠিক ডায়েট এই সমস্যার বড় সমাধান হতে পারে। শীত আসার আগে পাতে রাখুন এই পাঁচটি ‘সুপারফুড’, ব্যথা অনেকটাই নিয়ন্ত্রণে থাকবে (Joint pain remedies)।

১. ওমেগা-৩ ফ্যাটি অ্যাসিডসমৃদ্ধ মাছ

ওমেগা-৩ ফ্যাটি অ্যাসিড শরীরের প্রদাহ কমায় ও ব্যথা প্রশমিত করে।
কি খাবেন: স্যামন, টুনা, সার্ডিন, ইলিশ, রুই বা কাতলা মাছ সপ্তাহে অন্তত দু’বার খাওয়া উচিত।
মাছ না খেলে আখরোট, চিয়া সিড ও ফ্ল্যাক্স সিডসও একই উপকার দেয়।

আরও পড়ুন: তেল ছাড়া সুস্বাদু খাবার খেতে বানিয়ে নিন চিকেন স্টু , শরীর থাকবে চনমনে

২. হলুদ ও আদা — প্রাকৃতিক ব্যথানাশক মশলা

হলুদের কারকিউমিন এবং আদার বিশেষ উপাদান শরীরের প্রদাহ কমায় ও ব্যথা নিয়ন্ত্রণে রাখে।
টিপস: রাতে শোওয়ার আগে এক গ্লাস গরম দুধে এক চিমটি হলুদ মিশিয়ে খান।
চা বা রান্নায় নিয়মিত আদা ব্যবহার করুন।

৩. ভিটামিন ডি ও ক্যালসিয়াম সমৃদ্ধ খাবার

শীতকালে সূর্যের আলো কম থাকায় শরীরে ভিটামিন ডি-এর ঘাটতি দেখা দেয়। এতে হাড় দুর্বল হয় ও জয়েন্টের ব্যথা বাড়ে।
কি খাবেন: ডিমের কুসুম, দুধ, দই, পনির, ছানা, ব্রকোলি ও বাঁধাকপি।
প্রয়োজনে ডাক্তারের পরামর্শে ভিটামিন ডি সাপ্লিমেন্ট নিতে পারেন।

৪. রঙিন ফল ও সবজি — অ্যান্টিঅক্সিডেন্টে ভরপুর

চেরি, ব্লুবেরি, স্ট্রবেরি, কমলালেবু, পালংশাক ও মিষ্টি আলুতে রয়েছে প্রচুর অ্যান্টিঅক্সিডেন্ট যা প্রদাহ কমাতে সাহায্য করে।
টিপস: প্রতিদিনের সালাদ বা ব্রেকফাস্টে এসব ফল রাখলে শরীরের ইমিউন সিস্টেমও শক্তিশালী হবে।

৫. অলিভ অয়েল — প্রাকৃতিক ব্যথা কমানোর তেল

অলিভ অয়েলে থাকা ওলিওক্যান্থাল নামের উপাদানটি ব্যথানাশক ওষুধের মতো কাজ করে।
ব্যবহার করুন: রান্নায় বা স্যালাডে এক্সট্রা ভার্জিন অলিভ অয়েল। এটি হৃদ্‌যন্ত্রের জন্যও উপকারী।

বিশেষজ্ঞ পরামর্শ: শীতকালে গাঁটের ব্যথা নিয়ন্ত্রণে রাখতে,

১. পর্যাপ্ত জল পান করুন

২. ওজন নিয়ন্ত্রণে রাখুন

৩. নিয়মিত হালকা ব্যায়াম করুন

৪. তবে ব্যথা যদি ক্রমশ বাড়ে, অবশ্যই চিকিৎসকের পরামর্শ নিন।